CELEX: 62018TA0355
Language: hr
Date: 2021-09-08 00:00:00
Title: Predmet T-355/18: Presuda Općeg suda od 8. rujna 2021. – Španjolska/Komisija („Jezično uređenje – Obavijest o otvorenim natječajima za zapošljavanje administratora u području javnog zdravlja i sigurnosti hrane – Ograničenje izbora jezika 2 na četiri jezika – Uredba br. 1. – Članak 1.d stavak 1., članak 27. i članak 28. točka (f) Pravilnika o osoblju za dužnosnike – Diskriminacija na temelju jezika – Interes službe – Proporcionalnost”)

25.10.2021   
            
            
               HR
            
            
               Službeni list Europske unije
            
            
               C 431/27
            
         
      Presuda Općeg suda od 8. rujna 2021. – Španjolska/Komisija
      (Predmet T-355/18) (1)
      
      („Jezično uređenje - Obavijest o otvorenim natječajima za zapošljavanje administratora u području javnog zdravlja i sigurnosti hrane - Ograničenje izbora jezika 2 na četiri jezika - Uredba br. 1. - Članak 1.d stavak 1., članak 27. i članak 28. točka (f) Pravilnika o osoblju za dužnosnike - Diskriminacija na temelju jezika - Interes službe - Proporcionalnost”)
      (2021/C 431/28)
      Jezik postupka: španjolski
      
         Stranke
      
      
         Tužitelj: Kraljevina Španjolska (zastupnici: S. Centeno Huerta i L. Aguilera Ruiz, agenti)
      
         Tuženik: Europska komisija (zastupnici: N. Ruiz García, L. Vernier, D. Milanowska, I. Galindo Martín i T. Lilamand, agenti)
      
         Predmet
      
      Zahtjev na temelju članka 263. UFEU-a kojim se zahtijeva poništenje obavijesti o otvorenim natječajima EPSO/AD/340/18 radi sastavljanja popisa uspješnih kandidata u području zdravlja i sigurnosti hrane (revizija, inspekcija i evaluacija) i EPSO/AD/341/18 radi sastavljanja popisa uspješnih kandidata u području sigurnosti hrane (politika i zakonodavstvo) (SL 2018., C 97 A, str. 1.).
      
         Izreka
      
      
                  1.
               
               
                  Poništava se obavijest o otvorenim natječajima EPSO/AD/340/18 radi sastavljanja popisa uspješnih kandidata u području zdravlja i sigurnosti hrane (revizija, inspekcija i evaluacija) i EPSO/AD/341/18 radi sastavljanja popisa uspješnih kandidata u području sigurnosti hrane (politika i zakonodavstvo).
               
            
                  2.
               
               
                  Europskoj komisiji nalaže se snošenje vlastitih troškova i troškova Kraljevine Španjolske.
               
            
         (1)  SL C 285, 13. 8. 2018.